Diari Oficial de la Generalitat Valenciana


Sumari del DOGV 7012, del 26-04-2013 (2013/4007)

ORDE 10/2013, de 15 d'abril, de la Conselleria d'Economia, Indústria, Turisme i Ocupació, per la qual es crea el fitxer de dades de caràcter personal denominat «Cens de centres de transformació d'abonat».
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/04/15/10/dof/vci/html**

### Dades del document

Número de DOGV
:   7012

Data del DOGV
:   26-04-2013

Secció del DOGV
:   I. DISPOSICIONS GENERALS

Número del document
:   2013/4007


Data del document
:   15-04-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Ordre

Descriptors 

:   * Conselleria d'Economia, Indústria, Turisme i Ocupació
    * administració regional
    * base de dades
    * dades personals
    * legislació

ORDE 10/2013, de 15 d'abril, de la Conselleria d'Economia, Indústria, Turisme i Ocupació, per la qual es crea el fitxer de dades de caràcter personal denominat «Cens de centres de transformació d'abonat». [2013/4007]  
PREÀMBUL  
  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal (LOPD), disposa que la creació, modificació o supressió dels fitxers de les administracions públiques només podrà fer-se per mitjà d'una disposició de caràcter general publicada en el Boletín Oficial del Estado o en el diari oficial corresponent.  
  
Per tant, i complint les previsions contingudes en l'article esmentat, la Conselleria d'Economia, Indústria, Turisme i Ocupació, amb l'aprovació d'esta orde de regulació, procedix a la creació del fitxer. L'article 54 del Reglament de desplegament de la LOPD, aprovat per Reial Decret 1720/2007, de 21 de desembre, determina el contingut mínim de la disposició o l'acord pel qual es crea el fitxer.  
D'altra banda, el Decret 130/2012, de 24 d'agost, del Consell, establix l'organització de la seguretat de la informació de la Generalitat, i regula el repartiment de funcions i responsabilitats en matèria de seguretat de la informació.   
Per tant, una vegada complits els tràmits establits i a fi de complir el mandat de l'article 20 de la LOPD, sobre creació, modificació o supressió dels fitxers de les administracions públiques que continguen dades de caràcter personal i assegurar als ciutadans l'exercici dels seus legítims drets, fent ús de les atribucions que tinc conferides per l'article 28.e de la Llei 5/1983, així com pel vigent Reglament Orgànic i Funcional de la Conselleria d'Economia, Indústria, Turisme i Ocupació, aprovat per Decret 188/2012, de 21 de desembre, del Consell, complits els tràmits de l'article 43.1 de la Llei 5/1983, de 30 de desembre, del Consell, i de conformitat amb el Consell Jurídic Consultiu de la Comunitat Valenciana,  
  
ORDENE  
  
Article 1. Declaració de fitxers  
Esta orde té com a objecte la creació d'un fitxer de tractament de dades de caràcter personal que s'assenyala en l'annex.  
  
Article 2. Creació  
Es crea, en la Conselleria d'Economia, Indústria, Turisme i Ocupació, un nou fitxer de dades de caràcter personal denominat «Cens de centres de transformació d'abonat», de conformitat amb el que disposa l'article 20 de la Llei Orgànica 15/1999, de 13 de desembre, de Protecció de Dades de Caràcter Personal (LOPD), el responsable del qual és la direcció general amb competències en matèria d'indústria.  
  
Article 3. Exercici de drets  
Els afectats o els titulars de les dades personals contingudes en el fitxer informatitzat i referenciat en l'annex poden exercir els seus drets d'accés, rectificació i cancel·lació de dades, quan siga procedent, davant de l'òrgan administratiu que es concreta en l'annex d'esta orde.  
Així mateix, poden exercir el dret d'oposició regulat en l'article 17 de la LOPD i en els articles 34 i següents del seu Reglament de desplegament.  
  
Article 4. Inscripció del fitxer  
La creació del fitxer de tractament de dades de caràcter personal «Cens de centres de transformació d'abonat» serà objecte d'inscripció en el Registre General de Protecció de Dades, adscrit a l'Agència Espanyola de Protecció de Dades.  
  
Article 5. Absència d'incidència en el gasto pressupostari de la Generalitat  
La implementació i posterior desplegament d'esta orde no podrà tindre cap incidència en la dotació de tots i cada un dels capítols de gasto assignats a la Conselleria d'Economia, Indústria, Turisme i Ocupació i, en tot cas, haurà de ser atés amb els seus mitjans personals i materials.  
  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
València, 15 d'abril de 2013  
  
El conseller d'Economia, Indústria, Turisme i Ocupació,  
MÁXIMO BUCH TORRALVA  
  
  
ANNEX  
Descripció del fitxer de dades de caràcter personal denominat   
«Cens de centres de transformació d'abonat»  
  
1. Nom del fitxer: «Cens de centres de transformació d'abonat».  
  
2. Descripció del fitxer  
a) Finalitat del fitxer i usos previstos per a este:  
- Intensificar el control sobre el compliment reglamentari dels centres de transformació, els organismes de control actuants en les inspeccions periòdiques i els mantenidors d'estos.  
b) Persones o col·lectius sobre els quals es pretén obtindre dades de caràcter personal o que resulten obligats a subministrar-les:  
- Persones físiques titulars de centres de transformació, representants de persones jurídiques titulars de centres de transformació i responsables d'empreses distribuïdores i/o comercialitzadores d'energia elèctrica.  
- Persones o representants d'organismes de control que actuen en les inspeccions periòdiques de centres de transformació.  
- Persones o representants de mantenidors de centres de transformació.  
c) Procediment d'arreplega de dades de caràcter personal:  
- Per via electrònica o per correu postal.   
d) Estructura bàsica del fitxer i descripció dels tipus de dades de caràcter personal incloses en este i sistema de tractament:   
- Dades de caràcter identificatiu:  
Dades identificatives del titular: DNI, nom, adreça, telèfon, fax, correu electrònic, codi postal, codi de província, codi del municipi, codi de l'entitat del titular i domicili de l'activitat. Dades del centre de transformació: situació (codis postals de la província, el municipi i l'entitat); dades de caràcter tècnic del centre de transformació (potència total en kVA, codi de destinació del subministrament, codi de tipus de centre, volum dielèctric, data de posada en marxa, de baixa i de l'última modificació, estudi de seguretat, tipus de transformador, província i número de placa antic, pressupost del projecte original, marca i placa del transformador, tipus de línia d'alta tensió, tensió de la línia, longitud total, aèria i subterrània, coordenades UTM X, UTM Y, UTM Z, coordenada geogràfica (latitud i longitud), i la resta de dades de caràcter tècnic del centre de transformació.  
- Sistema de tractament:  
Parcialment automatitzat  
e) Cessions de dades de caràcter personal i, si és el cas, transferències de dades que es prevegen a països tercers:  
- A entitats de dret públic o privat de la Generalitat que en virtut de qualsevol instrument jurídic tinguen facultats sobre la gestió del fitxer.  
  
f) Òrgan de l'Administració responsable del fitxer:  
- Subsecretaria de la conselleria amb competència en matèria d'indústria.  
g) Servicis o unitats davant dels quals poden exercir-se els drets d'accés, rectificació, cancel·lació i oposició:  
- Servici de Seguretat Industrial i Metrologia.  
Carrer Colom, número 32, 46425 València.  
h) Mesures de seguretat amb indicació del nivell exigible. En compliment del que disposa el títol VIII, particularment en la secció primera del capítol III del Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal, aprovat pel Reial Decret 1720/2007, de 21 de desembre, s'aplicaran en este fitxer les mesures de seguretat corresponents al nivell bàsic, previstes en aquell reglament.


Còpia Permalink ELI